**Sreda, 15.4.2020**

Upam, da ste se čez praznike malo odpočili in boste zdaj lahko nadaljevali s samostojnim delom doma.

Naučili smo se že načrtati pravilni šestkotnik, zdaj pa bomo poskusili narisati še ostale pravilne večkotnike. Narišemo jih lahko namreč na dva različna načina. Odvisno je od tega, kateri podatek imamo.

Napišite naslov v zvezek: NAČRTOVANJE PRAVILNIH VEČKOTNIKOV

1. način: podana je stranica pravilnega n-kotnika

Načrtali bomo pravilni 5-kotnik s stranico 4 cm.

n = 5  
a = 4 cm

Najprej moramo izračunati, koliko meri en notranji kot tega večkotnika.  
To že znamo po formuli: = (3∙180°) : 5 = 108°

Zdaj si pa pripravite geometrijsko orodje (geotrikotnik) in začnimo z načrtovanjem:

* Postopek si najprej oglejte na povezavi <https://eucbeniki.sio.si/mat8/823/index3.html>

Vklopi spodnje predvajanje (načrtovanje petkotnika).

* Zdaj pa sledi še mojim navodilom in si jih zapiši v zvezek:
* narišemo stranico a = 4 cm in označimo oglišči A in B,
* v obeh ogliščih narišemo notranji kot α = 108°, kot smo ga izračunali,
* na krakih kota odmerimo stranico a = 4 cm in označimo oglišči C in E,
* iz enega od teh dveh oglišč zopet narišemo notranji kot α = 108° in na kraku odmerimo dolžino stranice a
* označimo še oglišče D in povežemo

Upam, da vam je uspelo.

Na enak način lahko narišemo katerikoli pravilni večkotnik, samo pri vsakem je potrebno najprej izračunati velikost notranjega kota in potem pri risanju kote risati toliko časa, da dobimo vsa oglišča.

V DZ na str. 38 in 39 reši nalogi **17** in **18**.

IZZIV: (ni obvezno) V zvezek nariši pravilni 7-kotnik s stranico 3 cm. Če ti uspe, mi izdelek poslikaj in pošlji.

Pomoč vam je na razpolago na naslovu: [maja.radosek@guest.arnes.si](mailto:maja.radosek@guest.arnes.si)